Institució Catalana d' Historia Natural 



LA REGIÓ LITORAL DEL BAIX LLOBREGAT 



Variacions en la fauna malacològíca de l'estany 



de Remolà 



PER 



Joan Rosals 



Es la regió on se trova aquest estany junt amb altres de veins, 

 un lloc força interessant, col•locat en una gran planuria adornada amb 

 la típica vegetació de les estepes i amb abundantes corrents d'aigua i 

 estanys, contrastant de tal manera aquest conjunt amb el dels voltants 

 de nostra ciutat, que l'excursionista que visita aquells llocs se creu 

 transportat hores i hores lluny de la Capital; i no obstant se trova dita 

 regió a poca distancia de la propera població de Prat del Llobregat. 

 Mes a pesar d'aquesta proximitat facilitada per ferrocarils i carruat- 

 ges que porten fins a la vorera dels estanys, casi sols visiten aquells 

 llocs els caçadors atrets per l'abundor de xancudes i altres aus aquà- 

 tiques que poblen els patamolls. Se comprèn que no fossin visitats 

 del excursionista, en temps antics, aquells indrets, verdaders focos de 

 paludisme; però aquell aspecte ha cambiat avui del tot; els conreus 

 converteixen en jardins lo que eren avans estepes; els eucaliptus 

 purifiquen i embaumen arreu l'aire; els nombrosos pous artesians que 

 brollen per tot, posen en moviment amb sos dolls d'aigues pures i 

 cristal•lines aquelles avans pantanoses corrents, i tota la comarca 

 renaix a nova vida prometent ésser en l'avenir una ampliació dels pro- 

 ductors fruiterars del Prat i de Gavà. 



Donem entretant una mirada al passat de aquesta regió, novíssima- 

 ment formada segons la cronologia geològica. Durant el període 

 pliocènic, jeia encara aquesta regió sota les aigües marines que en 

 aquells temps seguien vorejant els macius secundaris desde Castell- 

 defels a Martorell i desde Martorell al Pla de Barcelona. Al mitj de 

 aquest golf i ben prop del lloc que avui ocupa la vila de Martorell se 

 hi trobava l'estuari de la corrent fluvial del Llobregat. Més tart els 



